CELEX: 62009CN0496
Language: da
Date: 2009-12-02 00:00:00
Title: Sag C-496/09: Sag anlagt den 2. december 2009 (fax af 30. november 2009 ) — Kommissionen for De Europæiske Fællesskaber mod Den Italienske Republik

30.1.2010   
            
            
               DA
            
            
               Den Europæiske Unions Tidende
            
            
               C 24/44
            
         Sag anlagt den 2. december 2009 (fax af 30. november 2009) — Kommissionen for De Europæiske Fællesskaber mod Den Italienske Republik
   (Sag C-496/09)
   2010/C 24/77
   Processprog: italiensk
   
      Parter
   
   
      Sagsøger: Kommissionen for De Europæiske Fællesskaber (ved L. Pignataro og E. Righini, som befuldmægtigede)
   
      Sagsøgt: Den Italienske Republik
   
      Sagsøgerens påstande
   
   
               —
            
            
               Det fastslås, at Den Italienske Republik har tilsidesat sine forpligtelser i henhold til Kommissionens beslutning 2000/128/EF af 11. maj 1999 om Italiens støtteordning for foranstaltninger til fordel for beskæftigelsen (1) og artikel 228, stk. 1, EF ved ikke at have vedtaget alle nødvendige foranstaltninger for at opfylde dommen afsagt af De Europæiske Fællesskabers Domstol den 1. april 2004 i sag C-99/02 vedrørende tilbagesøgning hos modtagerne af den støtte, som i medfør af ovennævnte beslutning var erklæret ulovlig og uforenelig med fællesmarkedet.
            
         
               —
            
            
               Den Italienske Republik tilpligtes at betale Kommissionen en dagbøde på 285 696 EUR for den forsinkede opfyldelse af dommen i sag C-99/02 vedrørende beslutning 2000/128/EF fra dagen for domsafsigelsen i den foreliggende sag, indtil den dag, hvor dommen i sag C-99/02 opfyldes.
            
         
               —
            
            
               Den Italienske Republik tilpligtes at betale Kommissionen et fast beløb, som fastsættes ved at multiplicere det daglige beløb på 31 744 EUR med antallet af dage for tilstedeværelsen af overtrædelsen fra afsigelsen af dommen i denne sag for så vidt den angår beslutning 2000/128/EF.
            
         
               —
            
            
               Den Italienske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Den Italienske Republik har ikke vedtaget alle de nødvendige foranstaltninger for at tilbagesøge den støtte, der ved beslutningen blev erklæret ulovlig og uforenelig med fællesmarkedet, idet den i juni 2009 kun har tilbagesøgt 52 088 600,60 EUR ud af et samlet beløb på 281 525 686,79 EUR, der skal tilbagesøges. Den Italienske Republik har anerkendt, at den stadig mangler at tilbagebetale 229 437 086,19 EUR. Den har således ikke vedtaget alle nødvendige foranstaltninger for at efterkomme beslutningen som fastsat i dommen i sag C-99/02.
   
      (1)  EFT L 42, s. 1.